Masjid Niujie kang dibangun taun kaping 14 masa pamaréntahan Tonghe saka Dinasti Liao (taun 996) déning wong loro asal Arab, minangka masjid kang gedhé dhéwé saka 68 masjid kang ana ing Beijing. Masjid iki diambakake nalika mangsa Dinasti Yuan, Ming lan Qing (abad kaping 13 nganti 19). Taun 1442 (Dinasti Ming), yasan masjid direnovasi lan ing 1696 (Dinasti Qing) diambakake. Sawisé Republik Rakyat Cina ngadek taun 1949, Masjid Niujie wis ngalami renovasi kaping3, ya iku ing taun 1955, 1979 lan 1996.